《江陵为浏阳柳氏作云山书院歌》
宋代·项安世

山中何所有，云气长悠悠。
院中何所有，书册满高楼。
登楼看云复看书，千古万古同卷舒。
子于其间乐有馀，我今为子言其粗。
阴阖兮阳开，乾盖兮坤舆。
白衣兮皎皎，苍狗兮须臾。
崩腾兮龙见，消散兮户居。
如臂之屈伸，如足之疾徐。
实理谅不昧，显微同一初。
呼吸为雅颂，吁喻为典谟。
支支离离兮万物散□，翕翕绎绎兮天地交孚。
三百八十四爻兮奇与耦，二百四十有二年兮褒与诛。
目目自有条，叶叶自有株。子以为一兮粲而万有，
子以为兮垣然而一途。吾是以见云之书而书之云，
子又鸟知书非云而云非书，以此寿子身，壮作老息神不枯。
以此贻子后，博观约守世不渝。
大哉此院云所储，苟无其实名不虚。
谁其任之非子歟，一翁二季相携扶。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。